cyanic-selkie/wikianc huggingface dataset:
Adelina Berisha
Biografia
Karrierën muzikore e filloj qysh si fëmijë me këngën "Te Kosova" Atë kohë, me tituj si "Lum e lum për vasha", "Imagjinata" ose "Prishtina plot titina" dhe me dy albume të edituara.Ajo u bë këngëtarja më e pëlqyer për fëmijë. Po ashtu ka qenë pjesëmarrëse dhe fituese e shumë festivaleve për fëmijë, brenda dhe jashtë Kosovës. Me këngë si "Unë jam ajo, "Kujdes" dhe "Merre këtë shpirt" ajo ndryshoi imazhin prej një cuperline të llastuar në një këngëtare shumë e pëlqyer për të rritur. Këngët e tjera si "Party People", "OnAir" ose "Sa larg je" u bënë hite të padiskutueshme, të cilat ishin gjithmonë në vendet e para të toplistave të ndryshme dhe të cilat i dhanë Adelinës shumë çmime, si "Best RnB" ose "Best Female".
Kështu Adelina avancoi dhe u bë këngëtarja e vetme e gjeneratës më të re, e cila filloj karrierën qysh fëmijë dhe që ende vazhdon të ketë suksese të njëpasnjëshme, duke shëndrruar çdo lançim në një hit të vërtetë.
Arnold Schwarzenegger
Rrogat
The 6th Day (2000)	$25,000,000
Adelina Berisha
Diskografia
Albumi: Këngët: Als Musikerin für Erwachsene:
Arnold Schwarzenegger
Rrogat
End of Days (1999)	$25,000,000
Batman & Robin (1997)	$25,000,000
Jingle All the Way (1996)	$20,000,000
Eraser (1996)	$20,000,000
Junior (1994)	$15,000,000
True Lies (1994)	$15,000,000
Last Action Hero (1993)	$15,000,000
Terminator 2: Judgment Day (1991)	$15,000,000
Kindergarten Cop (1990)	$12,000,000
The Terminator (1984)	$75,000
Conan the Barbarian (1982)	$250,000
Hercules in New York (1970)	$12,000
A.S. Roma
Associazione Sportiva Roma, njohur zakonisht si Roma, është një klub profesionist futbollistik me seli në Romë.
1927–1934: Themelimi dhe vitet e para
A.S. Roma u themelua në verën e vitit 1927 kur Italo Foschi ishte iniciatori i bashkimit të tre klubeve të vjetra të Kampionatit Italian të Futbollit nga qyteti Romës: Roman FC, SS Alba-Audace and Fortitudo-Pro Roma SGS. Qëllimi i bashkimit ishte që t'i jepte kryeqytetit një klub të fortë dhe konkurues për të rivalizuar klubet dominuese të Italisë Veriore. I vetmi klub madhor i kryeqytetit që i rezistoi bashkimit ishte S.S. Lazio për shkak të ndëryrjes së gjeneralit të ushtrisë Vaccaro, i cili ishte anëtar i klubit dhe një funksionar i Federatës Italiane të Futbollit. Klubi i luajti sezonet e para në stadiumin Motovelodromo Appio, para se të kalonin në rrugët Testaccio të klasës puntore ku ishte e ndërtuar një fushë me emrin Campo Testaccio; ajo u hap në nëntor 1929. Roma la një gjurmë të madhe në kampionatin e sezonit 1930–31, ku ata përfunduan në vendin e dytë mbrapa Juventusit. Kapiteni Attilio Ferraris, sëbashku me Guido Masetti, Fulvio Bernardini dhe Rodolfo Volk, ishin lojtarët më të rëndësishëm gjatë asaj periudhe.
1935–1969: Titulli i parë dhe rënja
Pas një rënje në kampionat dhe largimit të disa lojtarëve kyç, Roma u rindërtua dhe solli në ekip disa golashënues si argjentinasin Enrique Guaita. Nën drejtimin e trajnerit Luigi Barbesino, klubi kryeqytetas iu afrua titullit të parë në sezonin 1935–36, duke e humbur atë për vetëm një pikë ndaj Bolonjës.
Roma më pas u rikthye në formë pas ulje-ngritjeve në vitet 1930'. Ata regjistuan një triumf surprizë në sezonin 1941–42 duke fituar Scudetton e parë në histori. 18 golat e shënuar nga sulmuesi kryeqytetas Amedeo Amadei ishin vendimtar për ekipin e drejtuar nga Alfréd Schaffer për të fituar kampionatin. Në atë kohë, Italia mori pjesë në Luftën e Dytë Botërore dhe Roma luante në Stadio del Partito Nazionale Fascista.
Disa vite pas përfundimit të luftës, Roma nuk mundi dot të përsëriste suksesin në kampionat. Ekipi përfundoi në pjesën e poshtme të renditjes për pesë sezone me rradhë. Ata arritën fundit duke u rrëzuar për herë të parë në Serie B në sezonin 1950–51, gati një dekadë pas fitimit të kampionatit. Megjithatë, klubi u rikuperua shpejtë dhe siguroi ngjitjen pas vetëm një sezoni, kjo edhe fal trajnerit Giuseppe Viani, i cili në të ardhmen do të drejtonte edhe kombëtaren italiane.
Pas rikthimit në Serie A, Roma sërisht u bë një klub i fuqishëm me lojtarë si Egisto Pandolfini, Dino Da Costa dhe Dane Helge Bronée. Rezultati i tyre më i mirë u arrit në sezonin 1954–55 nën drejtimin e trajnerit anglez Jesse Carver, që udhëhoqi ekipin në një vend të dytë mbrapa Udinese, e cila në fillim ishte rrëzuar nga kategoria për shkak korrupsioni. Pavarësisht se Roma nuk i kapi dot katër vendet e para të renditjes në dekadën e ardhshme, ata gjithsesi patën sukses në kupë. Trofeu i parë jashtë Italisë u arrit në sezonin 1960–61, ku ekipi fitoi Kupën e Panairit duke mposhtur në finale ekipin anglez Birmingham City 4–2 në finale. Disa vite më pas, Roma fitoi Coppa Italia për herë të parë në histori, duke mposhtur Torinon 1–0 në finalen e sezonit 1963–64.
Pika më e ulët për klubin erdhi gjatë sezonit 1964–65 ku trajneri Juan Carlos Lorenzo deklaroi se klubi nuk kishte para për të paguar lojtarët dhe për të udhëtuar në Vicenza për ndeshjen e rradhës. Megjithatë, tifozët kontribuan duke mbledhur fonde në teatrin Sinistre dhe falimentimi u shmang nga presidenti i ri Franco Evangelisti.
Roma fitoi Coppa Italian për herë të dytë në sezonin 1968–69, ku konkuroi në një sistem të ngjashëm me kampionatin. Giacomo Losi vendoi rekordin e ri të ndeshjeve me Romën në vitin 1969 me 450 paraqitje në të gjitha kompeticionet, një rekord që zgjati për 38 vite.
1970–1998: Një periudhë me ulje-ngritje
Roma fitoi një tjetër trofe në vitin 1972, Kupën Ango-Italiane, duke mposhtur në finale Blackpool me rezultatin 3–1. Gjatë viteve 1970', rezultatet e Romës në pjesën e sipërme të renditjes në Serie A ishin të pakta. Rezultati më i mirë që ekipi arriti në këtë dekadë ishte vendi i tretë në sezonin 1974–75. Lojtarët që spikatën gjatë kësaj periudhe ishin mesfushorët Giancarlo De Sisti dhe Francesco Rocca.
Shqiponja Bishtpykë
thumb|300px|right|Shqiponja Bishtpykë Kjo Shqiponjë jeton në Australi, Tasmani, dhe në jugun e Zelandes së Re por si mysafir. Në kontinentin e Australisë kjo është lloji më i madh i Shqiponjave, por është edhe një ndër Shqiponjat më të mëdha në botë.
Përshkrimi
thumb|250px|left|Shqiponja Bishtpykë në fluturim - mund të dallohet mirë bishti në formë pyke Femra me peshë prej 3 deri në 5.3 kg është më e madhe sesa mashkulli që shkon prej 2 deri në 4 kg. Gjatësia e kësaj Shqiponje sillet prej 80 deri 104 cm, kurse gjatësia e krahëve prej 182 deri 232 cm. Individëd më të rinj ngjyrën e trupit e kanë më të qelët, një ngjyrë kafe e mesme, kur të rriten kjo ngjyrë errësohet dhe bëhet një ngjyrë gati e zezë kafe. Femrat e rritura ngjyrat e pendlave i kanë më të zbehta sesa meshkujt. Bishti i tyre në formë pyke i bënë shumë lehtë të dallohen nga Shqiponjat e tjera të Gjinisë Aquila. thumb|250px|left|Portret i Shqiponjes Bishtpykë thumb|Aquila audax
Matura
Matura është provimi i cili duhet dhënë pas vijimit të një shkolle më të lartë se ajo fillore, zakonisht kjo varet nga sistemi shkollorë në të cilën vijohet shkollimi. Në shumicën e sistemeve shkollore të shteteve Evropiane provimi i maturisë pason pas nëntë viteve ndjeke me sukses të mësimeve në shkolla. Zakonisht provimi i maturës zgjatë katër vite dhe si dëftesë e suksesit jepet diploma.
Disa sisteme shkollore ju personave të pashkolluar ju mundësohet marrja e diplomës së maturës edhe në forma tjera më të shkurtuar por që provimet janë të nivelit të njëjtë.
Maturantëve me dëftesë ju hapen mundësi studimi në shkolla të niveleve më të larta. Kryesisht matura i mundëson apo është kusht i regjistrimit në shkolla të larta e fakultete si dhe kusht i punësimit në nivele më të ngritura të ekonomisë dhe administrimit. Rritja e madhe e numrit të maturantëve në shtete të ndryshme të Evropës ka shkartuar zbritjen e rëndësisë së maturës. Kështu që në shumë shtete maturantët kanë humbur të drejtën e regjistrimit të drejtpërdrejt në shkollat e larta. Për këtë regjistrimi në shkollat e larta parasheh edhe disa rregulla plotësuese (nota mesatare). Kjo ka shkaktuar edhe ndryshime në sistemet shkollore të cilat për dallim nga vitet e pas luftës së dytë botërore kanë dallime të mëdha. Gjatë kohës pas luftës së dytë botërore në Kosovë diploma e maturës merrej nga nxënësit e gjimnazeve. Ndryshimet e bëra në sistemet shkollore evropiane ka ndodhur me qëllim orientimi më të saktë të nxënësve me qëllime profesioni dhe studimi. Për profesionet/zanatet janë krijuar qendrat e arsimit të orientuar ndërsa për nxënësit që dëshirojnë të studiojnë janë paraparë maturat të cilat mbahen në Gjimnaze (Kolegje).
Tampa
Tampa esht nji qytet ne shtetin e federuar e Florides ne Shba.Ka 345.556 banor dhe ka nji siperfaqe prej 441,9 km² dhe nji dendesi prej 781,98 ab./km².
Heraldika
Përmbledhje
Stemat, në fillim ishin shprehje e mungesës së arsimimit. Në mesjetë, kur princët bartnin mburoja dhe helmeta, shumë vështirë njiheshin në mes vete. Për këtë, ata filluan të bartnin stema të udhëheqësve të tyre, më qëllim që të njihen në mes vete. Kjo kryesisht ka ndodhur gjatë kryqëzatave, dhe kjo "modë" u përhap në tërë Evropën. Kjo veprimtari u zgjerua aq shumë, sa që mbretërit nuk ishin në gjendje të mbanin mend cila stemë e kujt është. Për këtë arsye lindi edhe nevoja për heraldistë. Ata gjatë luftimeve qëndronin afër mbretërve të vet dhe sqaronin se cilët luftëtarë cilit udhëheqës i takonin dhe për cilën anë luftonin.
Që nga shekulli i XI-XIII datojnë edhe rregullat heraldike. Rregulla e parë dhe kryesorja është që stema duhet të jetë e dallueshme. Nga kjo janë nxjerrë edhe disa rregulla praktike. Stema është e mbushur edhe me elemente simbolike, më së shpeshti me kafshë apo bimë, me fortifikata, apo edhe me elemente te tjera.
Nëse me gjuhën profesionale e "përshkruajmë" stemën, çdo heraldist i mirë sipas këtij përshkrimi mund ta vizaton se si duket stema përkatëse. Ky përshkrim quhet blazon, dhe është i thjeshtë, por për këtë duhet njohur terminologjinë, e cila është një përzierje e shprehjeve franceze, angleze dhe latine.
Ngjyrat
Ngjyrat nuk bën të përzihet me ngjyrën tjetër e as metali me metal (metalet kryesisht janë argjend dhe ari, pra ngjyra e bardhë dhe e verdhë). Pastaj, shfrytëzohen vetëm ngjyrat e pastërta, jo pastele dhe të paqarta, më qëllim që edhe në largësi të mëdha të dalloheshin. Disa emra të ngjyrave, të cilat përdoren në heraldikë janë:
Rregullat themelore të heraldikës
Në heraldikë ekzistojë rregulla të rrepta, të cilat patjetër duhet të respektohen, nëse diçka vendoset të quhet stemë. Rregulla heraldike ka shumë, por mund të ndahen tetë rregullat themelore:
Hieraldika në ushtri
Heraldika në ushtri përfshinë të gjitha detyrat dhe përgjegjësitë e Oficerëve të Krahëve. Megjithëse zakonisht heraldika shihet si praktike e dizajnimit, ekspozimit, përshkrimit, dhe regjistrimit të stemave dhe distinktivave heraldike.
Yje mbi ostush
Yje mbi ostush libër me autor Odhise K. Grillo. Botuar në Tiranë në vitin 1968. Libri ka 99 faqe.
Lista e botimeve nga shtëpia botuese Ombra GVG
Kjo është lista e botimeve nga shtëpia botuese Ombra GVG. {| !Nr. !!Titulli i librit	!!Autori !! Viti
Rezultatet e F1 1964
Kampionati botërorë në Formula 1 për vitin 1964 ishte kampionati i 15të botërorë i organizuar nga FIA. Ky kampionat filloi më 10 maj dhe mbaroi më 28 tetor ku fitues doli anglezi, John Surtees pas 2 fitoresh dhe 6 podiumesh nga 10 garat e zhvilluara.
Zërat e fëmijërisë
Zërat e fëmijërisë vjersha dhe poema me autor Odhise K. Grillo. Botuar në Tiranë në vitin 1986 nga "Naim Frashëri". Libri ka 135 faqe me ilustrime.
Hysot
Hysot kanë qenë një familje e rëndësishme shqiptare në kohën e Perandorisë Osmane, pinjolli më i rëndësishëm i së cilës ka qenë Ali Pashë Tepelena.
Historia
Sipas sprovës biografike të Myfid Libohovës Tepedenli Ali të botuar më 1903 në Kairo, për familjen e paraardhësit të tij shkruan se e kishin prejardhjen nga një dervish Mevlevi me emrin Nazif, që vinte nga Kytahja në Anadoll. Sipas Sami Frashërit, tradita familjare e tyre kumtonte se dervishi tregtar Nazif qe me prejardhje nga Horasani dhe u vendos në një teqe halvetish në Tepelenë (ose në fshatin Beçisht), ku u lind edhe i biri, dervish Hyseni. Thuhet se Hyseni mori për grua të bijën çalamane të beut të Këlcyrës, krushqi me të cilën u futën në aradhen e fisnikërisë feudale të kohës dhe prej tij u ngeli llagëpi Hyso. Në fillim të shekullit XVIII, dizdari i kalasë së Tepelenës Muço Hyso ndërtoi urën që mban emrin e tij te gryka e Këlcyrës. - Familja e në një raport për Hapsburgët cilësohet si "familja më bujare e gjithë Epirit".
Picanya
Picanya është një komunë në Spanjë, e vendosur në qarkun Horta Oest, të provincës Valencia, në Komunitetin e Valencias. Picanya ka 10861 banorë (2008), dhe përfshinë një sipërfaqe prej 7.1 km2.
Informatika Aplikative
Informatika Aplikative është program këshillëdhënës, i prodhuar dhe emituar nga Radio Televizioni Publik i Kosovës "RTK". Autor i emisonit eshte prof. Besnik S Skenderi qe filloi me keto emisione ne vitin 2002, nga ky autor jane emituar mbi 200 emisione te ketj programi. Besnik Skenderi eshte autor i mbi 20 teksteve nga teknologjia informative Emisioni zgjatë 25 minuta dhe kushtohet informatikës dhe kompjuterizimit. Realizohet në studio në formë bashkëbisedimi midis audiencës dhe ekspertit të informatikës.
Dinkelland
Dinkelland është një qytet dhe komunë në provincën Overijssel në Holandë me sipërfaqe 176.81 km² dhe popullsi 26051 banorë. Denekamp është kryeqendra e komunës.
Plani rrjedhës
Plani i rrjedhshëm apo Diagrami i rrjedhshëm (në internet edhe programi kompjuterik) është një mjetë ndihmës që përdoret në përpunimin e të dhënave me të cilin paraqiten varësitë logjike të një programi nëpërmjet simboleve të diagramit të rrjedhësh.
Lumzi (Pukë)
Lumzia është një fshat në komunën Rrapë në rrethin e Pukës të Shqipërisë.
Kantoni Orgères-en-Beauce
Kantoni Orgères-en-Beauce (frëngjisht: Canton d'Orgères-en-Beauce) është një kanton në departamentin Eure-et-Loir, rajonin Région Centre në Francë. Kryeqëndra e kantonit është Orgères-en-Beauce. Ka sipërfaqe 317.81km2 dhe popullsi 5025 banorë.
Përbërja aktuale
Kantoni Orgères-en-Beauce aktualisht përbëhet nga 17 komuna.
Kontea Lunenburg (Skocia e Re)
Kontea Lunenburg është një konte (county) në provincën Skocia e Re, në Kanada. Kontea ka një sipërfaqe 2907.93 km² dhe popullsi 47150 banorë.
Diego Milito
Diego Alberto Milito (lindur më 12 qershor 1979) është një ish-futbollist profesionist argjentinas i cili luante si sulmues.
Milito e nisi karrierën e tij si profesionist në vitin 1999 në Primera División me Racing. Në vitin 2003, ai u transferua në Itali te Genoa, ku ai luajti për dy sezone. Në verën e vitit 2005, pasi Genoa ra në Serie C, Milito u transferua te klubi elitar Zaragoza, ku shkëlqeu për tre sezonet e ardhshme. Ai shfaqi aftësi shënimi të shkëlqyera në Spanjë, duke bërë që në verën e vitit 2008 të rikthehej sërisht te Genoa, këtë herë në Serie A, elita e futbollit italian.
Pas një sezoni si protagonist te Genoa, Milito u transferua te klubi kampion në fuqi Inter. Ai ishte lojtari më i rëndësishëm i ekipit në sezonin 2009–10, ku Interi arriti një Tripletë historike, duke shënuar 32 gola në të gjitha kompeticionet, përfshirë dy në finalen e Ligës së Kampioneve. Ai u rikthye në Argjentinë te Racing në vitin 2014, ku dhe fitoi kampionatin. Dy vite më pas, Milito i dha fund futbollit të luajtur, duke mbyllur një karrierë 17 vjeçare. Ai është konsideruar si një nga sulmuesit më të mirë të gjeneratës së tij.
Entela Hysko
Entela Hysko ka lindur më 5 korrik 1980 në Çorovodë të Skraparit. Shkollën fillore dhe 8-vjeçare i mbaroi në vendlindje. Shkollën e Mesme të Përgjithshme e mbaroi në gjimnazin "Arben Broci" në Tiranë. Ka përfunduar Fakultetin e Akademisë së Arteve për aktrim dhe më pas Specializimin për regjizurë. Ka punuar në "Top Albania Radio" dhe "Top-Channel". Vdes nga një aksident tragjik me makinë së bashku me pronarin e Top Medias gazetarin Dritan Hoxha më 23 maj 2008.
Diego Milito
1999–2003: Vitet e para në Argjentinë
Milito u bashkua me akademinë e Racing Club që në moshën 8 vjeç, duke ngjitur rangjet me kalimin e viteve. Ai u bë pjesë e ekipit të parë për herë të parë në sezonin 1999–2000, duke debutuar si profesionist më 11 dhjetor në barazimin 3–3 kundër Unión de Santa Fe. Goli i tij i parë erdhi në disfatën 3–1 ndaj Colon de Santa Fe në Clausura. Për Racing ishte një sezon i vështirë, duke e mbyllur kampionatin Clausura në vendin e 18të; Milito regjistroi 11 paraqitje dhe një gol. Në janar 2001, drejtori i ri teknik Reinaldo Merlo i ofroi Militos kontratën e tij të parë si profesionist. Racing vazhdoi me rezultatet negative edhe në sezonin 2000–01; ekipi e mbylli Torneo Aperturën në vendin e fundit, por megjithatë arriti një vend të pestë në Torneo Clausura. Në ndeshjen e fundit të kampionatit kundër Club Atlético Colón, Milito luajti edhe pse ishte me ethe, duke shënuar golin që i dha Racing barazimin dhe mundësinë për të qëndruar në elitën e futbollit argjentinas. Ai e mbylli sezonin me 35 ndeshje dhe dy gola.
Milito ishte një nga lojtarët më të rëndësishëm të Racing gjatë sezonin 2001–02, ku klubi do të fitonte kampionatin Apertura. Para fillimit të sezonit, sulmuesi numëronte vetëm 3 gola në 46 ndeshje zyrtare; i pyetur rreth kësaj, Milito deklaroi: "Jam duke pasur një kohë të vështirë për të shënuar gola. Nuk e konsideroj veten golashënues dhe as nuk e marr me mend atë, por më duhet të shënojë më shumë. Ndonjëherë nxitoj në prekjen e fundit." Në ndeshjen e tij të 50të, Milito i dha fitoren 2–1 Racing ndaj Newell's Old Boys duke shënuar dy gola. Më 21 tetor, ai do të shënonte edhe në fitoren 2–1 kundër Colón de Santa Fe. Në Clausura, Milito do të bënte më mirë, duke shënuar 6 gola, përfshirë një dopietë në fitoren 2–1 kundër Boca Juniors. Ai, sëbashku me Francisco Maciel dhe Martin Vitali ishin lojtarët e vetëm që luajtën të gjitha ndeshjet në Apertura.
Gjatë kësaj kohe, vëllai i tij Gabriel Milito luante si mbrojtës për Independienten, skuadra rivale e Racing. Më pas të dy klubet u ndeshën në Derbin e Avellaneda, ku të dy vëllezërit Milito ishin në formacionin e parë.
2004–2005: Suksesi personal në Serie B
Në janar 2004, Milito u transferua te klubi italian Genoa që në atë kohë luante në Serie B për 8 milion £. Ai mori fanellën me numrin 9 dhe debutoi zyrtarisht më 1 shkurt, duke shënuar golin e vetëm të ekipit në barazimin 1–1 kundër Ascolit. Goli i tij i dytë erdhi më 7 mars në fitoren minimale 1–0 kundër Venezias; goli i tij erdhi në minutën e 76të me penallti, e cila riktheu Genoan te fitorja pas dy humbjesh rresht. Më 22 maj, Milito shënoi një tripletë në suksesin 4–2 kundër Cagliarit; ai e mbylli gjysmën e dytë të sezonit 2004–05 me 12 gola në 20 ndeshje. Golat e tij ishin vendimtar për ekipin që arriti të sigurojë mbijetesën në Serie B.
Milito e nisi sezonin e ri duke shënuar me penallti në barazimin 1–1 kundër Modenës në javën e parë të Serie B. Më 10 tetor, ai mori kartonin e kuq të parë në karrierë (dy të verdhë) në fitoren 1–0 në transfertë ndaj Barit. Milito ishte një nga protagonistët më të rëndësishëm të ekipit gjatë sezonit 2004–05, të cilën e mbylli me 21 gola, duke humbur çmimin e golashënuesit për vetëm një gol ndaj Gionatha Spinesit (22 gola). Genoa e mbylli sezonin në vendin e parë me 76 pikë, duke u shpallur kampione dhe duke siguruar rikthimin në elitën e futbollit italian për herë të parë pas 10 vitesh.
Megjithatë, klubit ju hoq titulli dhe u rrëzua nga kategoria pas zbulimit të një skandali të quajtur Caso Genoa; më 11 qershor 2005, Genoa fitoi ndeshjen e javës së fundit kundër Venezias me rezultatin 3–2, me Militon i cili shënoi dy gola. Tre ditë pasi ndeshja kishte përfunduar, u zbulua se Stefano Capozucca, drejtori sportiv i Genoas, i kishte dhënë 250,000 € Giuseppe Pagliarës, drejtorit sportiv të Venezias, për të humbur ndeshjen qëllimisht. Më vonë u zbulua se personat mbrapa këtij skandali ishin presidentët e dy klubeve. Më 8 gusht 2005, Federata Italiane e Futbollit vendosi që Genoa do të rrëzohej në Serie C si dhe do të merrte një penalitet me tre pikë.
Pas rënjës nga kategoria të Genoas, Milito u largua nga klubi për t'u transferuar në Spanjë te Real Zaragoza. Pavarësisht kësaj, ai pati një periudhë të suksesshme në aspektin personal, duke shënuar 33 gola në 59 ndeshje.
2005–2006: Debutimi në La Liga dhe finalja e kupës
Më 31 gusht 2005, në ditën e fundit të merkatos verore, Milito u tansferua te Real Zaragoza fillimisht në formë huazimi për dy vite për 2 milion € me të drejtë blerje për 5 milion €. Te Zaragoza ai gjeti vëllain e tij Gabriel i cili ishte kapiten i ekipit.
Milito mori fanellën me numrin 22 dhe bëri debutimin e tij në La Liga më 11 shtator në barazimin 2–2 në shtëpi kundër Valencias, duke luajtur 90 minuta të plota. Dhjetë ditë më pas, ai shënoi golin e parë me klubin në suksesin 3–1 kundër Osasunës në javën e 4të të La Ligas. Gjatë periudhës dhjetor/janar, Milito shënoi pesë gola në katër ndeshje, duke ndihmuar ekipin të merrte 10 pikë.
Në ndeshjen e parë të raundit të 16-tave të kupës, Milito shënoi një dopietë në fitoren 4–2 kundër Barcelonës në shtëpi. Pavarësisht humbjes 2–1 në ndeshjen e kthimit, Zaragoza u kualifikua në gjysëm-finale, ku u përball me Real Madridin; ishte pikërisht kjo ndeshje ku Milito do të fitonte famë botërore, duke i shënuar klubit kryeqytetas katër gola në fitoren 6–1 në ndeshjen e parë më 8 shkurt 2006. Zaragoza pësoi një humbje në ndeshjen e kthimit, por arriti në finale, ku u mposht nga Espanyol me rezultatin 4–1, duke humbur mundësinë të kualifikohej në Kupën UEFA për sezonin e ardhshëm.
Ai e mbylli sezonin e tij në parë në elitën e futbollit spanjoll si golashënuesi më i mirë i skuadrës me 15 gola.
2006–2008: Debutimi në Evropë dhe shiriti i kapitenit
Në nëntor 2006, u raportua se Real Zaragoza kishte vendosur për ta blerë përfundimisht kartonin e tij, pasi huazimi dy vjeçar ishte gati për të përfunduar. Milito ishte një nga golashënuesit më të mirë në sezonin 2006–07 në La Liga, duke shënuar 23 gola, dy më pak se golashënuesi me i mirë Ruud van Nistelrooy dhe tre mbrapa nga fituesi i Këpucës së Artë, Francesco Totti. Ai shënoi 21 gola në kampionat, duke ndihmuar Zaragozën që të kualifikohej në Kupën UEFA pas një vendi të gjashtë.
Në fillim të sezonit 2007–08, Milito u bë kapiteni i ri i ekipit, duke trashëguar shiritin nga vëllai i tij Gabriel, i cili ishte transferuar te Barcelona gjatë merkatos verore. Ai gjithashtu kishte firmosur një kontratë të re katër-vjeçare me klubin, i cili i kishte vendosur një klauzolë lirimi 100 milion €.
Më 8 mars 2008, Milito luajti ndeshjen e tij të 100të në La Liga, duke shënuar një penallti në fitoren 2–1 në shtëpi kundër Atlético Madrid. Ai e mbylli sezonin me 15 gola në kampionat; Zaragoza e përfundoi sezonin në vendin e 18të duke rënë në Segunda División.
2008–2009: Rikthimi në Itali
Më 1 shtator 2008, vetëm disa minuta para mbylljes së merkatos verore, Genoa mbylli transferimin e Militos nga Zaragoza pasi ekipi spanjoll kishte rënë nga kategoria; klubi italian sipas raportimeve pagoi 6 milion €. Pavarësisht ofertave nga klube si Tottenham Hotspur dhe Real Madrid, Milito i kishte refuzuar të gjitha vetëm për t'u rikthyer te Genoa, kjo e konfirmuar edhe nga agjenti i tij Fernando Hidalgo.
Milito e nisi sezonin më 14 shtator duke shënuar dhe asistuar në fitoren 2–0 kundër Milanit në ndeshjen e javës së dytë të kampionatit; goli i tij erdhi nga penalltia të cilën e fitoi vetë në minutën e 90të pas një ndërhyrje të gabuar nga Paolo Maldini. Ky ishte gjithashtu goli i tij i parë me Genoan pas 1,191 ditësh. Dhjetë ditë më pas, në takimin e javës së katërt, Milito regjistroi dopietën e parë sezonale në suksesin mbreslënës 3–1 kundër Romës. Më 2 tetor, në ndeshjen e raundit të katërt të kupës kundër ekipit të Lega Pro Ravenna, Milito hyri si zëvëndësues në minutën e 59të dhe shënoi dy gola në tetë minutat e fundit të ndeshjes për t'i dhënë Genoas fitoren 2–1 dhe kualifikimin në raundin e 16-tave të fazës finale. Më 9 nëntor, ai shënoi tregolëshin e parë të sezonit në fitoren bindëse 4–0 në shtëpi kundër Regginës; të tre golat erdhën në pjesën e dytë. Kjo fitore e ngjiti ekipin në vendin e shtatë në renditje me 20 pikë. Milito vazhdoi formën e tij të shkëlqyer, duke shënuar golin e vetëm në ndeshjen derbi kundër rivalëve të qytetit Sampdoria, duke e dërguar Genoan në zonën evropiane; ky ishte goli i 12të i tij në 14 ndeshje të luajtura, duke u bërë edhe kryegolashënuesi i kampionatit. Genoa fitoi për herë të parë në Derby della Lanterna që nga nëntori 2001. Pas ndeshjes, Milito deklaroi: "Do ta kujtoj përgjithmonë".
Milito e nisi vitin 2009 duke shënuar dy gola në dy ndeshjet e para të vitit respektivisht kundër Catanias dhe Milanit; në të dyja rastet golat e tij ndihmuan Genoan që të barazonte rezultatin dhe të merrte nga një pikë. Gjatë merkatos dimërore, ai refuzoi një ofertë për t'ju bashkuar Interit, duke shprehur dëshirën për të përfunduar sezonin në Stadio Luigi Ferraris. Më 22 mars, pas katër ndeshjesh pa shënuar, Milito shënoi në minutën e 93të të fitores 2–0 kundër Udineses. Më 3 maj, në derbin e dytë të sezonit, Milito regjistroi tregolëshin e dytë sezonal duke i dhënë ekipit fitoren 3–1 ndaj Sampdorias. Po në atë muaj, Milito konfirmoi se do të largohej nga Genoa në përfundim të sezonit, duke i shkruar tifozëve një letër të hapur. Më 17 maj, ai regjistroi golin e 20të në kampionat në barazimin 2–2 kundër Chievos. Milito luajti ndeshjen e fundit me Genoan më 31 maj në fitoren 4–1 kundër Lecces, duke shënuar dy gola në pjesën e dytë. Falë 24 golave të tij në kampionat, Genoa arriti një vend historik të pestë me 68 pikë, duke u kualifikuar në fazën play-off të Ligës së Evropës; klubi u rikthye në kompeticionet evropiane për herë të parë pas 17 vitesh. Ai humbi çmimin Capocannoniere ndaj Zlatan Ibrahimović për vetëm një gol.
2009–2010: Tripleta historike në sezonin e parë
parapamje|majtas|Diego Milito gjatë një ndeshje në vitin 2009. Më 20 maj 2009, La Gazzetta dello Sport komfirmoi se Diego Milito sëbashku me Thiago Mottën ishin transferuar te klubi i Milanos Inter. Nga ky transferim, Genoa kishte marrë lojtarët Robert Acquafresca, Riccardo Meggiorini, Francesco Bolzoni, Ivan Fatić dhe para në këmbim.
Milito u përshtat shumë shpejt me skuadrën duke bërë një debutim të përkryer me dy gola në fitoren 2–0 kundër rivalëve të Milanit në turnamentin miqësor World Football Challenge. Më pas, më 29 gusht 2009, në derbin e parë zyrtar për sezonin 2009–10, Milito dhuroi dy asiste dhe shënoi një gol me penallti duke ndihmuar Interin të arrinte një fitore historike 4–0; ky ishte goli i tij i parë kompetitiv për klubin. Më 13 shtator 2009, ai shënoi golin e tij të dytë në kampionat në fitoren 2–0 në San Siro kundër Parmës. Në ndeshjen e rradhës, Milito shënoi të dy golat e fitores së Interit në transfertë ndaj Cagliarit. Këto gola e bënë Militon me lojtarin me mesataren më të mirë të shënimit të të gjitha kohërave në Serie A, duke regjistruar 0.8 gola për ndeshje; deri në atë kohë, ai kishte shënuar 28 gola në 35 ndeshje. Pas kësaj, ai shënoi në fitoren komode 3–1 në shtëpi ndaj Napolit.
Vazhdimsia që Milito kishte shfaqur ndër vite me klubet e tjera si dhe në ndeshjet e para me Interin e bënë atë një nga lojtarët më të rëndësishëm të ekipit. Më 29 tetor, në fitoren 5–3 në shtëpi ndaj Palermos, ai u rikthye nga dëmtimi dhe shënoi golin e pestë të ekipit. Në ndeshjen e rradhës në Livorno, Milito shënoi golin e parë të fitores 2–0, duke arritur në kuotën e shtatë golave në nëntë ndeshje. Tre ditë më pas, ai regjistroi edhe golin e tij të parë në UEFA Ligën e Kampioneve, duke shënuar në fitoren 2–1 në transfertë ndaj Dynamo Kyiv; goli i tij solli barazimin e përkohshëm që i hapi rrugë golit të fitores nga Wesley Sneijder në minutën e 89të. Më 24 shkurt 2010, në ndeshjen e parë të raundit të 16-tave të Ligës së Kampioneve, Milito shënoi tre minuta pasi nisjes së ndeshjes me Interin që mposhti Çelsin 2–1 në San Siro. Pas kësaj, në ndeshjen e rradhës në kampionat, Milito rezuloi sërisht vendimtar për ekipin, duke shënuar golin e tretë dhe të fitores në suksesin 3–2 në transfertë ndaj Udineses. Më 27 mars, pasi nuk u aktivizua në ndeshjen ku Interi fitoi 3–0 kundër Livornos për shkak të një problemi muskulor, Milito u rikthye në formacion dhe shënoi golin e vetëm të ekipit të tij në disfatën 2–1 në Stadio Olimpico kundër ekipit rival për titull Romës. Në Ligën e Kampioneve, pasi Interi eliminoi Çelsin, u përball në çerek-finale kundër CKSA Moskës, ku në ndeshjen e parë Milito shënoi golin e fitores 1–0 në shtëpi. Interi fitoi përballjen me rezultatin e përgjithshëm 2–0, duke u rikthyer në gjysëm-finalen e kompeticionit për herë të parë që nga sezoni 2002–03. Në gjysëm-finale, Inter u përball kundër Barcelonës, e cila ishte kampionja në fuqi; në ndeshjen e parë në San Siro, Milito fillimisht asistoi dy golat e parë të ekipit të tij para se të shënonte të tretin vetë me kokë për t'i dhënë Interit një fitore historike 3–1.
parapamje|djathtas|Diego Milito gjatë një seance stërvitore, gusht 2009. Gjatë ndeshjeve të fundit të sezonit 2009–10, Milito tregoi sërisht që ishte lojtari më vendimtar i Interit që do të fitonte tripletën e parë në historinë e futbollit italian. Më 5 maj, argjentinasi shënoi golin e vetëm të fitores 1–0 ndaj Romës në finalen e Kupës së Italisë në Stadio Olimpico, duke i dhënë Zikaltërve trofeun e parë të sezonit. Njëmbëdhjetë ditë më pas, ishte një tjetër gol i Militos që i dha Interit fitoren 1–0 në ndeshjen e javës së fundit kundër Sienës; me këtë fitore, Interi e mbylli kampionatin në vendin e parë dy pikë para Romës, duke siguruar Scudetton e 18të në histori. Goli i Militos erdhi në minutën e 55të, duke e rikthyer sërisht Interin në krye, pasi Roma, e cila po luante kundër Chievos, po fitonte 2–0 me të dy golat e shënuar në pjesën e parë; në intervistën pas ndeshjes, Milito deklaroi se goli kundër Sienës ishte "më i rëndësishmi i karrierës së tij". Më 22 maj, në finalen e UEFA Ligës së Kampioneve kundër Bayern München, Milito shënoi një gol në çdo pjesë për t'i dhënë Interit fitoren 2–0 në Stadiumin Santiago Bernabéu. Si rezultat, Inter u bë kampion Evrope për herë të parë pas 45 vitesh, duke fituar titullin e tretë në histori, si dhe duke arritur edhe Tripletën historike. Milito e mbylli sezonin e parë në Milano me 35 ndeshje dhe 22 gola në Serie A, 5 ndeshje dhe 2 gola në kupë, 11 ndeshje dhe 6 gola në Ligën e Kampioneve dhe 1 ndeshje në superkupë.
2010–2011: Dëmtimet e shumta dhe tre trofe të tjera
Më 9 gusht 2010, Milito firmosi një kontratë të re katër-vjeçare me klubin. Ai e nisi sezonin e ri më 21 gusht duke luajtur 90 minuta të plota në ndeshjen e Superkupës Italiane kundër Romës, ku Inter fitoi 3–1 në San Siro, duke koleksionuar një tjetër trofe. Pesë ditë më pas, në ceremoninë për ndarjen e çmimeve të UEFA-s, Milito u nderua me çmimet Sulmuesi i Vitit dhe Lojtari i Vitit i Ligës së Kampioneve. Në ndeshjen e UEFA Superkupës Evropiane më 27 gusht, Inter u mposht nga Atlético Madrid 2–0 në Stade Louis II, me Militon i cili humbi një penallti në minutën e 90të. Ai gjithashtu luajti në ndeshjen e parë të kampionatit më 30 gusht, ku Inter e nisi mbrojtjen e titullin me një barazim pa gola kundër Bolonjës.
Më 14 shtator, ai shënoi një autogol aksidental në barazimin 2–2 në transfertë kundër Twentes në ndeshjen e parë të fazës së grupeve të Ligës së Kampioneve; ky ishte autogoli i tij i parë në karrierë. Megjithatë, tetë ditë më pas, Milito regjistroi golat e parë të sezonit, duke shënuar një dopietë në fitoren komode 4–0 kundër klubit të sapongjitur në elitë Barit, duke rikthyer Interin në vendin e parë në kampionat. Pas kësaj, Milito u godit nga një dëmtim muskular që e mbajti jashtë fushave të lojës për katër ndeshje, duke bërë që të pësonte edhe rënje në formë. Atij ju desh të priste datën 10 nëntor për të shënuar golin e rradhës; ai shënoi në barazimin 1–1 në transfertë ndaj Lecces. Gjatë festimit të golit, Milito shfalosi fanellën e shokut të skuadrës Walter Samuel, i cili tre ditë më para kishte pësuar një dëmtim të rëndë dhe kishte mbyllur sezonin. Katër ditë më pas, në humbjen në derbi ndaj Milanit, Milito u zëvëndësua para fillimit të pjesës së dytë pasi kishte pësuar një tjetër dëmtim muskular, që do ta mbante jashtë deri në fund të muajit nëntor. Në dhjetor, Interi fitoi edhe FIFA Kupën e Botës për Klube, duke e mbyllur vitin 2010 me pesë trofe të fituar; Milito, tashmë i rikuperuar nga dëmtimi, shënoi si dhe asistoi golin e kapitenit Javier Zanetti në ndeshjen gjysëm-finale kundër Seongnam Ilhwa Chunma, duke ndihmuar Interin të fitonte 3–0.
Më 24 janar 2011, në mbëmjen gala të Oscar del Calcio, Milito u nderua me çmimet "Lojtari më i mirë" dhe "Lojtari i huaj më i mirë" për përformancat e tij në sezonin e kaluar. Në shkurt, ai pësoi një tjetër dëmtim, këtë herë në kofshë, që e mbajti jashtë fushave të lojës për më shumë se një muaj, duke humbur plot nëntë ndeshje (përfshirë edhe dy ndeshjet e raundit të 16-tave të Ligës së Kampioneve kundër Bayern München, ku Inter u kualifikua me rregullin golit jashtë fushe). Më 5 prill, Milito shënoi golin e avantazhit të përkohshëm 2–1 kundër Schalke 04 në një humbje 5–2 në San Siro në ndeshjen e parë të çerek-finales së Ligës së Kampioneve; Interi u eliminua me rezultatin e përgjithshëm 7–3, duke humbur titullin. Pas kësaj, më 29 maj, në finalen e Kupës së Italisë në Romë kundër Palermos e cila ishte ndeshja e fundit e sezonit, Milito hyri në fushë si zëvëndësues dhe shënoi golin e tretë të ekipit të tij pas një pasimi të Goran Pandev për të ndihmuar Interin të fitonte ndeshjen 3–1 dhe trofeun. Milito e mbylli sezonin 2010–11 me vetëm 8 gola në 34 ndeshje në të gjitha kompeticionet, në një sezon të kushtëzuar nga rënja në formë dhe dëmtimet e shumta.
2011–2012: Rekordi personal i golave në Serie A
parapamje|majtas|Milito para nisjes së ndeshjes kundër CSKA Moskës në fazën e grupeve të Ligës së Kampioneve. Milito e nisi sezonin 2011–12 duke shënuar një dygolësh në ndeshjen hapëse të Serie A ku Interi u mposht në mënyrë surprizë 4–2 nga Palermo në transferë. Më 24 shtator, ai regjistroi golin e rradhës në kampionat në suksesin 3–1 në transfertë ndaj Bolonjës, në ndeshjen debutuese të trajnerit të ri Claudio Ranieri, i cili kishte zëvëndësuar të shkarkuarin Gasperini pasi ekipi nuk kishte fituar ende asnjë ndeshje. Më 2 nëntor, në fitoren 2–1 kundër Lille në San Siro në fazën e grupeve të Ligës së Kampioneve, Milito shënoi golin e tij të 200të në nivel klubesh.
Më 27 nëntor, Milito luajti ndeshjen e tij të 400të si profesionist në fitoren minimale 1–0 në transfertë ndaj Sienës, kur më 18 dhjetor, në fitoren 1–0 kundër Cesenës, ai zhvilloi ndeshjen e tij të 100të në Serie A. Më 21 dhjetor, në ndeshjen e fundit të Interit për vitin 2011, Milito shënoi në fitoren 4–1 kundër Lecces, duke mposhtur portierin kundërshtar pas një vertikalizimi nga Ricardo Álvarez. Më 7 janar 2012, Milito e nisi vitin e ri me një dopietë në fitoren bindëse 5–0 kundër Parmës në shtëpi. Në ndeshjen e javës së ardhshme, Interi u ndesh kundër Milanit në Derby della Madonnina; Milito ishte vendimtar në këtë ndeshje, duke shënuar golin e vetëm në minutën e 54të pas një pasimi të Zanettit dhe një gabimi të mbrojtësit kundërshtar Ignazio Abate. Ai tashmë kishte shënuar shtatë gola në nëntë derbi të luajtura në Itali:, katër gola në katër ndeshje në Derby della Lanterna për Genoan kundër Sampdorias si dhe tre gola në pesë ndeshje në Derby della Madonnina kundër Milanit.
Më 1 shkurt, Milito shënoi katër gola në barazimin 4–4 në San Siro kundër Palermos; kjo ishte ndeshja e dytë që ai shënonte katër gola, që nga ndeshja kundër Real Madridit më 8 shkurt 2006. Ai u bë lojtari i parë në Serie A që shënon katër gola në një ndeshje që nga Christian Vieri, i cili i shënoi Brescias katër gola si lojtar i Interit më 1 dhjetor 2002. Më 1 prill, Milito shënoi tre gola në fitoren 5–4 ndaj ish klubit të tij Genoa, kjo në ndeshjen debutuese të trajnerit të ri Andrea Stramaccioni, cili kishte zëvëndësuar të shkarkuarin Claudio Ranieri pas rezultateve negative të ekipit. Më 6 maj, në ndeshjen e parafundit të sezonit kundër Milanit, Milito shënoi një tjetër tregolësh duke i dhënë Interit fitoren 4–2 dhe dopietën e parë ndaj rivalëve të qytetit që nga sezoni 2009–10; goli i tij i tretë, i shënuar me penallti, ishte i 50ti i tij me Interin në Serie A, duke kaluar legjendën braziliane Ronaldo. Tregolëshi i tij ishte i katërti i shënuar në një ndeshje derbi, pas atyre të Amadeit më 6 nëntor 1949, Nyers më 1 nëntor 1953 dhe Altafinit më 27 mars 1960. Kjo humbje i hoqi shpresat e Milanit për të fituar titullin kampion për të dytin sezon rresht. Më 13 maj, në ndeshjen e fundit të sezonit, Milito shënoi golin e vetëm të ekipit të tij me penallti në humbjen 3–1 kundër Lazios në transfertë.
Ai e mbylli sezonin me 24 gola në kampionat, duke vendosur një rekord personal; ai u rendit i dyti në garën për çmimin Capocannoniere, duke pasur katër gola më pak se fituesi Zlatan Ibrahimović. Milito shënoi edhe dy gola në Ligën e Kampioneve, duke e mbyllur sezonin me 26 gola në 41 ndeshje në të gjitha kompeticionet. Pavarësisht formës së tij të mirë, Inter zhvilloi një sezon zhgënjyes, duke u renditur vetëm në vendin e 6të në Serie A, kurse në kupë dhe Ligën e Kampioneve u eliminua respektivisht në çerek-finale dhe në raundin e 16-tave.
2012–2014: Dëmtimet e vazhdueshme dhe vitet e fundit
Milito filloi sezonin e katërt në Milano duke shënuar golin e dytë në fitoren 3–0 në transfertë kundër ekipit të sapongjitur Pescarës në javën hapëse të Serie A 2012–13. Më 28 tetor, ai festoi ndeshjen e tij të 100të në Serie A me fanellën e Interit, duke shënuar golin e katërt të sezonit në fitoren 1–3 kundër Bolonjës. Tre ditë më vonë, më 31 tetor, ai shënoi edhe golin e pestë të sezonit në fitoren 3–2 në San Siro kundër Sampodrias, duke regjistruar golin e 200të në nivel klubesh. Në ndeshjen e rradhës ndaj kryesuesve të Juventusit më 3 nëntor, Milito ishte sërisht protagonist duke shënuar një dopietë e cila rezultoi vendimtare për Interin, që përmbysi ndeshjen duke fituar 3–1; kjo ishte humbja e parë e Juventusit në stadiumin e ri pas 49 ndeshjesh.
Më 9 dhjetor, Milito festoi fitoren e tij të 100të në Serie A pas triumfit të Interit 2–1 ndaj Napolit në San Siro; ai ishte protagonist në këtë takim duke shënuar në pjesën e parë; kjo ishte fitorja e tij 100të në Serie A në 197 ndeshje të luajtura me Genoan dhe Interin. Ai u bë lojtari me më shumë gola në Serie A gjatë një viti kalendarik, duke regjistruar 28 gola për vitin 2012, një më shumë se Edinson Cavani dhe pesë më shumë se Antonio Di Natale.
Më 10 shkurt 2013, gjatë fitores 3–1 në shtëpi ndaj Chievos, Milito u rikthye në aksion pas një dëmtimi të pësuar në janar dhe shënoi golin e tretë të takimit; para kësaj, ai kishte asistuar golin e Esteban Cambiassos. Megjithatë, vetëm pesë ditë më pas, Miltio u godit nga një tjetër dëmtim, pasi në ndeshjen e Ligës së Evropës ndaj CFR Cluj ai u rrëzua dhe si pasojë këputi ligamentet e gjurit së majtë. Ai kaloi një operacion të suksesshëm dy ditë më pas dhe klubi njoftoi se koha e rikuperimit të tij do të ishte më shumë se gjashtë muaj. Kjo gjë bëri që Milito të mbyllte sezonin 2012–13 para kohe. Ai regjistroi 9 gola në 20 ndeshje në kampionat si dhe luajti 6 ndeshje në Ligën e Evropës.
Milito u rikthye të luajë ndeshjen e tij të parë me Interin pas dëmtimit më 22 shtator kundër Sassuolos, pasi kishte qënë në stol në ndeshjen e javës së kaluar kundër Juventusit. Ai u aktivizua si zëvëndësues dhe shënoi dy gola, me Interin që arriti një fitore rekord 7–0. Megjithatë, më 9 tetor, Milito pësoi një tjetër dëmtim të rëndë gjatë një seance stërvitore, duke qëndruar jashtë fushave për 12 ndeshje të tjera. Ai u rikthye sërisht në aksion më 6 janar 2014 në transfertën e humbur ndaj Lazios, duke u aktivizuar si zëvëndësues në minutat e fundit të ndeshjes. Gjatë vazhdimit të sezonit, u konfirmua se Milito do të largohej nga klubi në përfundim të sezonit.
2014–2016: Titulli kampion dhe tërheqja nga futbolli
parapamje|djathtas|250px|Milito në nëntor 2015. Në qershor 2014, në moshën 35 vjeç, Milito u rikthye te Racing Club, klubi ku ai u formua si lojtar dhe debutoi si profesionist. Ai mori fanellën me numrin 22 dhe shënoi në fitoren 3–1 kundër Defensa y Justicia në ndeshjen hapëse të kampionatit argjentinas më 10 gusht. Më 26 gusht, në javën e katërt të kampionatit, Milito shënoi golin e vetëm të takimit kundër Arsenal de Sarandí, duke mposhtur portierin kundërshtar me penallti. Pesë ditë më pas, ai regjistroi golin e tretë të sezonit në disfatën 2–1 ndaj Independiente; rrjeta e tij erdhi në minutën e 14të pas një asisti nga Ricardo Centurión. Asisti i tij i parë i sezonit ishte për sulmuesin Gustavo Bou në suksesin 2–1 kundër Boca Juniors më 25 shtator. Milito vazhdoi formën e tij të mirë, duke shënuar dhe asistuar në ndeshjet e ardhshme; një nga performancat e tij më të mira erdhi më 30 nëntor kundër Rosario Central, ku Milito shënoi dy gola. Kjo fitore e dërgoi Racing në vendin e parë në kampionat me vetëm një ndeshja nga fundi. Më 15 dhjetor, në ndeshjen e fundit të sezonit kundër Godoy Cruz, Milito mori pjesë në aksionin e golit të shënuar nga Ricardo Centurión. Racing fitoi ndeshjen 1–0 dhe u shpall kampion i Transición, duke u kualifikuar dhe në raundin e dytë të Kupës Libertadores 2015. Ky ishte titulli i parë i Racing pas 13 vitesh; Milito ishte i vetmi lojtar që gjithashtu kishte qënë pjesë e ekipit që fitoi titullin në vitin 2001, duke kontribuar kështu në titujt e vetëm të ekipit që nga viti 1966.
Milito nisi sezonin 2015 duke luajtur 90 minuta të plota në humbjen në shtëpi ndaj Rosario Central në ndeshjen hapëse të sezonit më 14 shkurt. Katër ditë më pas, Racing nisi aventurën e saj në Kupën Libertadores me një fitore spektakolare 5–0 në transfertë ndaj Deportivo Táchira në ndeshjen hapëse të fazës së grupeve; Milito ishte protagonist në këtë takim, duke regjistruar dy asiste dhe një gol, i pari i tij që nga viti 2003 në këtë kompeticion. Pas kësaj, Milito do të shënonte edhe në dy ndeshjet e ardhshme në grup, respektivisht ndaj Club Guaraní dhe Sporting Cristal; Racing pas tre ndeshjeve kryesonte grupin me pikë të plota. Në ndeshjet e dyta të grupit, Racing fillimisht regjistroi një fitore 4–2 ndaj Deportivo Táchira (ku Milito regjistroi golin e katërt në turnament), por humbi dy ndeshjet e fundit, megjithatë, u kualifikua për në fazën me eliminim direkt si fitues i Grupit 8 me 12 pikë. Në kampionat, Milito shënoi golin e tij të parë më 29 mars në suksesin 2–0 ndaj San Martín de San Juan, kurse i dyti erdhi me penallti në fitoren minimale 1–0 në derbin e Avellanedës ndaj Independiente më 24 maj. Ai e mbylli sezonin 2015 me 12 gola në 31 ndeshje në të gjitha kompeticionet; Racing e mbylli kampionatin në vendin e 4të, duke humbur titullin, kurse në Kupën Libertadores u eliminua në çerek-finale nga Club Guaraní. Gjatë këtij sezoni, Milito formoi një dyshe të suksesshme sulmi argjentinasin tjetër Gustavo Bou, duke shënuar sëbashku 31 gola dhe 8 asiste.
Në dhjetor, pasi kishte marrë vendimin të tërhiqej në fund të vitit 2015 nga futbolli, Milito njoftoi se do të luante edhe për gjashtë muajt e ardhshëm, me qëllim për të ndihmuar ekipin në Kupën Libertadores, duke shtuar se në qershor 2016 do të tërhiqej përfundimisht nga futbolli.
Më 21 maj 2016, Milito luajti ndeshjen e tij të fundit si futbollist profesionist, duke shënuar me penallti në minutën e 17të kundër Temperley. Tre minuta më pas, ai kishte mundësi të shënonte sërisht me penallti, por tentative e tij u prit nga Federico Crivelli, megjithatë Óscar Romero shënoi pas kthimit të topit. Racing fitoi 2–0 duke e mbyllur sezonin me fitore. Më 12 nëntor, disa muaj pasi ishte tërhequr nga sporti, Racing organizoi një ndeshje miqësore në nder të Militos, ku morën pjesë shumë nga ish shokët e tij në ekipe ndër vite si dhe shokë dhe familjarë. Në moshën 37 vjeç, Milito shënoi dy gola në ndeshje, dhe gjatë momentit të zëvëndësimit u duartrokit në këmbë nga të gjithë tifozët e Racing në stadium, të cilët e konsiderojnë sulmuesin si një nga lojtarët më ikonik të klubit. Po në atë vit, Milito mori një rol drejtuesi në klub, duke u bërë sekretar teknik.
2003–2004: Debutimi dhe paraqitjet sporadike
Milito bëri debutimin e tij me Argjentinën më 31 janar 2003 kundër Hondurasit ku shënoi golin e parë në fitoren 3–1 të kombëtares së tij; kjo ishte humbja e parë për Hondurasin në ndeshjet miqësore në shtëpi që nga viti 1998. Ai shënoi golat e dytë dhe të tretë të tij më 16 korrik 2003 në një ndeshje tjetër miqësore, këtë herë kundër Uruguajit. Pas kësaj, ai u thirr vazhdimisht dhe luajti në raste të rralla me kombëtaren.
2006–2007: Rikthimi dhe Copa América 2007
parapamje|majtas|Milito (rreshti poshtë, i pari nga e majta) në formacion me Argjentinën gjatë Copa América 2007. Pavarësisht formës së mirë në sezonin debutues me Zaragozën, Milito u la jashtë ekipit që do të luante në Kupën e Botës 2006, me trajnerin José Pekerman i cili preferoi sulmuesin e Interit Julio Ricardo Cruz.
2008–2011: Fushata e Kupës së Botës 2010 dhe Copa América 2011
Në maj 2010, Milito u thirr nga trajneri Diego Maradona për Kupën e Botës 2010 në Afrikën e Jugut, ku ai ishte zgjedhje e dytë në sulm. Ai bëri debutimin e tij në një Kupë Bote më 12 qershor në fitoren minimale 1–0 kundër Nigerisë në ndeshjen e parë të fazës së grupeve, duke u aktivizuar në minutat e fundit si zëvëndësues. Më 22 qershor, në ndeshjen e tretë dhe të fundit në grup, Milito luajti si titullar në fitoren 2–0 kundër Greqisë, duke marrë pjesë në golin e parë të shënuar nga Martín Demichelis. Argjentina u eliminua në çerek-finale nga Gjermania, në një ndeshje ku Milito nuk u aktivizua. Gjithsej, ai luajti 92 minuta në dy ndeshje.
Në qershor 2011, Milito mori pjesë në Copa América 2011 pasi mori ftesë nga trajneri Sergio Batista, duke ju bashkuar shokëve të ekipit te Interi Javier Zanetti dhe Esteban Cambiasso. Ai nuk u aktivizua në asnjë ndeshje gjatë turnamentit, me Argjentinën që u eliminua në çerek-finale nga Uruguaji pas gjuajtjeve të penalltive. Gjithsej, Milito luajti 25 ndeshje dhe shënoi 4 gola me Argjentinën.
Profili i lojtarit
Milito ishte një sulmues i shpejtë, dinamik dhe me dhunti teknike, i cili zotëronte një vizion të mirë, balancë dhe instikt goli. Ai gjithashtu njihej për lëvizjet sulmuese dhe aftësinë në ajër, duke qënë i aftë të finalizonte aksionet si me kokë ashtu dhe me të dy këmbët, pavarësisht se ishte këmbë-djathtë. Ai ishte gjithashtu një ekzekutues i saktë i penalltive, duke pasur një rekord 48–8 në karrierë.